港男出身，人稱「大隻仔」的溫家偉，曾喺《法證先峰IV》一個小丑單元出現，此作係佢離開TVB前最後一部演出。現轉戰新加坡發展嘅佢，日前開Live同粉絲傾偈。講到自己喺TVB做咗十年嘅感受，其中佢話：「呢十年學咗好多嘢，訓練出一個工廠式嘅……」自覺口快快用工廠式形容大台運作，已離巢嘅「大隻仔」講到呢度即窒一窒，之後再續：「其實喺TVB做嘢係幾辛苦！」佢指日接夜，夜接日嘅模式雖然令佢好累，但亦令佢有得著。